CELEX: 32010R0413
Language: ro
Date: 2010-05-12 00:00:00
Title: Regulamentul (UE) nr. 413/2010 al Comisiei din 12 mai 2010 de modificare a anexelor III, IV și V la Regulamentul (CE) nr. 1013/2006 al Parlamentului European și al Consiliului privind transferurile de deșeuri, în vederea luării în considerare a modificărilor adoptate prin Decizia Consiliului OCDE C(2008) 156 (Text cu relevanță pentru SEE)

13.5.2010   
            
            
               RO
            
            
               Jurnalul Oficial al Uniunii Europene
            
            
               L 119/1
            
         REGULAMENTUL (UE) NR. 413/2010 AL COMISIEI
   din 12 mai 2010
   de modificare a anexelor III, IV și V la Regulamentul (CE) nr. 1013/2006 al Parlamentului European și al Consiliului privind transferurile de deșeuri, în vederea luării în considerare a modificărilor adoptate prin Decizia Consiliului OCDE C(2008) 156
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1013/2006 al Parlamentului European și al Consiliului din 14 iunie 2006 privind transferurile de deșeuri (1), în special articolul 58 alineatul (1) litera (a),
   întrucât:
   
               (1)
            
            
               În decembrie 2005, la cea de-a 8-a reuniune a sa, Grupul de lucru pentru reducerea producției de deșeuri și reciclare (WGWPR – Working Group on Waste Prevention and Recycling) al Organizației de Cooperare și Dezvoltare Economică (OCDE) a convenit să clarifice formularea de la rubrica B1030 din anexa IX la Convenția de la Basel. Modificarea rubricii respective a fost adoptată prin Decizia Consiliului OCDE C(2008) 156 și nu a fost încă aprobată în temeiul Convenției de la Basel. În așteptarea adoptării de către Conferința Părților Contractante la Convenția de la Basel și a modificării anexei V la Regulamentul (CE) nr. 1013/2006, este oportun să se introducă clarificarea respectivă în legislația Uniunii.
            
         
               (2)
            
            
               În aprilie 2008, la cea de-a 11-a reuniune a sa, WGWPR al OCDE a convenit să modifice formularea de la rubrica AA010 din lista OCED portocalie a deșeurilor. Modificarea rubricii respective a fost adoptată prin Decizia Consiliului OCDE C(2008) 156. Este oportun, așadar, ca modificarea respectivă să fie introdusă în legislația Uniunii.
            
         
               (3)
            
            
               Prin urmare, Regulamentul (CE) nr. 1013/2006 trebuie modificat în consecință.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului instituit prin articolul 18 din Directiva 2006/12/CE a Parlamentului European și a Consiliului (2),
            
         ADOPTĂ PREZENTUL REGULAMENT:
   Articolul 1
   Anexele III, IV și V la Regulamentul (CE) nr. 1013/2006 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 mai 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 190, 12.7.2006, p. 1.
   
      (2)  JO L 114, 27.4.2006, p. 9.
   
      ANEXĂ
      Anexele III, IV și V la Regulamentul (CE) nr. 1013/2006 se modifică după cum urmează:
      
                  1.
               
               
                  în partea I a anexei III, paragraful al treilea se înlocuiește cu următorul text:
                  „În sensul prezentului regulament:
                  
                              (a)
                           
                           
                              orice trimitere la lista A din anexa IX la Convenția de la Basel se interpretează ca trimitere la anexa IV la prezentul regulament;
                           
                        
                              (b)
                           
                           
                              la rubrica B1020 din Convenția de la Basel, termenul «în formă finită» include toate formele metalice nedispersabile (3) ale resturilor menționate;
                           
                        
                              (c)
                           
                           
                              rubrica B1030 din Convenția de la Basel se va citi: «Reziduuri care conțin metale refractare»;
                           
                        
                              (d)
                           
                           
                              partea din rubrica B1100 din Convenția de la Basel care se referă la «Zguri obținute din prelucrarea cuprului» etc. nu se aplică, iar în locul acesteia se aplică rubrica (OCDE) GB040 din partea II;
                           
                        
                              (e)
                           
                           
                              rubrica B1110 din Convenția de la Basel nu se aplică, în schimb se aplică rubricile (OCDE) GC010 și GC020 din partea II;
                           
                        
                              (f)
                           
                           
                              rubrica B2050 din Convenția de la Basel nu se aplică, în schimb se aplică rubrica (OCDE) GG040 din partea II;
                           
                        
                              (g)
                           
                           
                              se consideră că trimiterea la rubrica B3010 din Convenția de la Basel privind deșeurile pe bază de polimeri fluorurați include polimeri și copolimeri de etilenă fluorurată (PTFE).”;
                           
                        
            
                  2.
               
               
                  în anexa IV, rubrica AA010 din partea II se înlocuiește cu următorul text:
                  
                              „AA010
                           
                           
                              261900
                           
                           
                              Zgură, țunder și alte resturi din industria feroasă și siderurgică (3)”;
                           
                        
            
                  3.
               
               
                  în lista B din anexa V, rubrica AA010 din partea III se înlocuiește cu următorul text:
                  
                              „AA 010
                           
                           
                              261900
                           
                           
                              Zgură, țunder și alte resturi din industria feroasă și siderurgică (5)”.